作者:陳子昂
標題:奉和皇帝上禮撫事述懷應制
內容:大君忘自我，應運居紫宸。揖讓期明闢，謳歌且順人。軒宮帝圖盛，皇極禮容申。南面朝萬國，東堂會百神。雲陛旗常滿，天庭玉帛陳。鐘石和睿思，雷雨被深仁。承平信娛樂，王業本艱辛。願罷瑤池宴，來觀農扈春。卑宮昭夏德，尊老睦堯親。微臣敢拜手，歌舞頌維新。